Държавен вестник, бр. 109, 2013 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  109
1. заявителят не отговаря на изискванията 
на закона;
2. правилата на договорния фонд не 
отговарят на изискванията на закона и на 
актовете по прилагането му;
3. депозитарят или договорът с депозитаря 
не отговаря на изискванията на закона или 
на актовете по прилагането му;
4. проспектът и/или документът с ключова 
информация за инвеститорите не съответстват 
на изискванията на закона и на актовете по 
прилагането му;
5. съгласно закона или правилата си дого-
ворният фонд не може да предлага дяловете 
си на територията на Република България;
6. не са осигурени в достатъчна степен 
интересите на инвеститорите;
7. управляващото дружество, съответно 
лицето, управляващо алтернативни инвес-
тиционни фондове, не е с произход от Репу-
блика България.
(3) В случаите по ал. 1, т. 1 – 4, 7 и 8, 
съответно по ал. 2, т. 2 – 4 комисията може 
да откаже да издаде лиценз, съответно раз-
решение, само ако заявителят не е отстра-
нил несъответствията или не е представил 
изискуемите документи в определения от 
нея срок, който не може да бъде по-кратък 
от един месец.
(4) Отказът на комисията се мотивира 
писмено.
(5) Заявителят може да направи ново ис-
кане за издаване на лиценз, съответно разре-
шение, не по-рано от 6 месеца от влизането 
в сила на решението за отказ.
Чл. 179. Промяна в правилата, съответ-
но в устава на национален инвестиционен 
фонд, замяна на депозитаря и на управля-
ващото дружество, съответно на лицето, 
управляващо алтернативни инвестиционни 
фондове, замяна на инвестиционен консул-
тант с управляващо дружество или лице, 
управляващо алтернативни инвестиционни 
фондове, и обратно, промяна в правилата за 
управление на риска, правилата за оценка на 
портфейла и за определяне нетната стойност 
на активите и промяна в договора за депо-
зитарни услуги се допуска след одобрение от 
заместник-председателя. Член 18, ал. 2 – 7 се 
прилагат съответно.
Чл. 180. (1) Комисията отнема издадения 
лиценз, ако националното инвестиционно 
дружество:
1. не започне да извършва съответната 
дейност в срок 12 месеца от издаване на 
лиценза, изрично се откаже от издадения 
лиценз или не е извършвало дейност повече 
от 12 месеца;
2. в продължение на 6 последователни 
месеца средномесечната нетна стойност на 
активите е по-малка от изискваната съгласно 
чл. 174, ал. 1 или 2;
3. е представило неверни данни, които 
са послужили като основание за издаване 
на лиценза;
4. престане да отговаря на условията, при 
които е издаден лицензът;
5. не отговаря на изискванията за ликвид-
ност, предвидени в наредба;
6. грубо или системно нарушава разпо-
редбите на този закон или на актовете по 
прилагането му.
(2) Комисията отнема издаденото раз-
решение за организиране и управление на 
национален договорен фонд:
1. ако в продължение на една година от 
получаване на разрешението нетната стойност 
на активите по баланса на договорния фонд 
не достигне изискваната съгласно чл. 174;
2. в случаите по ал. 1, т. 1 – 5;
3. ако това се налага за защита на инте-
ресите на инвеститорите.
(3) След влизането в сила на решението 
за отнемане на лиценза за извършване на 
дейност като национално инвестиционно дру-
жество от затворен тип то може да продължи 
да съществува като акционерно дружество 
по Търговския закон. Комисията изпраща 
решението на Агенцията по вписванията 
за заличаване предмета му на дейност като 
инвестиционно дружество.
Чл. 181. (1) Национално инвестиционно 
дружество не може да се преобразува в друг 
вид търговско дружество, както и да проме-
ня предмета си на дейност. Преобразуване 
на национално инвестиционно дружество 
от затворен тип в отворен тип и обратно се 
извършва само с разрешение на комисията. 
Преобразуване на инвестиционно дружество 
от отворен в затворен тип се извършва, ако 
възможността за такова преобразуване и редът 
за обезщетяване на акционерите, които не 
са приели такова преобразуване, са уредени 
в устава на инвестиционното дружество. 
Договорният фонд може да се преобразува 
само чрез сливане, вливане, разделяне или 
отделяне, като в преобразуването участват 
договорни фондове, без да променят предмета 
си на дейност.
(2) Преобразуването чрез сливане, вливане, 
разделяне или отделяне, както и прекратява-
нето на национален инвестиционен фонд се 
извършват с разрешение на комисията. Член 
144 се прилага съответно. Лицата, определени 
за ликвидатори или синдици на инвестицион-
ното дружество, съответно за ликвидатори на 
договорния фонд, се одобряват от комисията. 
Член 23 от Закона за пазарите на финансови 
инструменти се прилага съответно.
(3) Преобразуването и прекратяването се 
извършват при условия и по ред, определени 
с наредба.